Lav et referat af nedenstående tekst:

Tekst:
Se "Året der gik" på TV2 Salto klokken 19.45 den 28. og 29. december, eller stream det her . Tilbage i marts 2022, da krigen i Ukraine kort forinden var brudt ud, husede Martin Rosenlund Rasmussen og hans svigermor Kirsten Søndergaard 30 ukrainske beboere i deres tomme stuehus i Vrå. Det var primært kvinder og børn, som blev budt velkomne i det store hus, da familien på daværende tidspunkt kun brugte ejendommens grisestald, og derfor så de ikke noget i vejen for, at huset kunne bruges af andre. Du kan genlæse artiklen om Martin Rosenlund Rasmussen her: Blevet hverdag nu Her ved udgangen af 2022 er huset i Vrå stadig i brug, men det er langt fra alle af de 30 ukrainere, der stadig er bosiddende i det. -	Det er blevet hverdag nu, fortæller Martin Rosenlund Rasmussen i TV2 Nords "Året der gik"-program. - De første par måneder var lidt hektiske, og dem fra Ukraine skulle lige finde en hverdag i Vrå. Nu er status, at mange af familierne er flyttet ind i nogle lejligheder og huse i Vrå by, for at få en hverdag op at køre. Børnene er begyndt i skole, flere har fundet arbejde, og der er også allerede flere familier, som er taget hjem til Ukraine igen. De sidste ni måneder er også gået over al forventning, og de mange ukrainske flygtninge er blevet en del af lokalsamfundet i Vrå. - Det er gået rigtig godt med at få dem ind i lokalsamfundet. Børnene er kommet i skole, og har villet det siden ja dag tre nærmest, så de er lynhurtigt blevet integreret, fortæller Martin Rosenlund Rasmussen med et smil og fortsætter. - En del af kvinderne har fået arbejde, som de fik tilbudt på de lokale virksomheder. De er så selvhjulpne og engageret i at få det til at fungere, så det har været en fornøjelse. Tæt på sig Grunden til, at Martin Rosenlund Rasmussen dengang sammen med sin svigermor besluttede sig for at tilbyde hjælp, skyldtes, at de i deres vognmandsfirma Bendt Søndergaard havde en håndfuld chauffører, der selv var ukrainere. En af dem var Vasyl Savchenko. - Det var bare nærliggende for os at hjælpe det, vi kunne, og husly var det, som lå lige for. -	Der gik mange tanker i mit hoved. Dagen op til Vasyl Savchenko ringede, havde flere af vores ukrainske chauffører fået fri til at hente deres familier. Det skulle Vasyl Savchenko også, og vi havde sagt til ham inden, at udehuset stod tomt som mulighed. Vi havde egentlig slået det lidt ud af hovedet igen, men pludselig var Vasyl Savchenko på vej, og så gik det stærkt, forklarer Martin Rosenlund Rasmussen. En farlig situation Vasyl Savchenko valgte - som mange andre - at tage turen til Ukraine for at hente sin familie hjem. Det skulle dog vise sig at ende med at være langt flere, der kom med bussen hjem til Danmark - nærmere sagt Vrå. -	Det var en meget farlig situation i Ukraine, så jeg tog en lille bus derned for at hente min nærmeste familie, men jeg endte med at tage så mange med så muligt. Jeg satte bussen midt i byen og skrev til alle, jeg kendte, at de var velkomne, og at vi kørte samme dag om aftenen, fortæller Vasyl Savchenko, der også måtte ringe hjem og fortælle Martin Rosenlund Rasmussen, at han havde lidt flere folk med hjem. - Der var så meget stress i den situation, så jeg tænkte ikke så meget over andet end det. Men jeg var meget glad for, at der var nogle til at hjælpe mig. Det var meget nemmere for mig, at Martin og Kirsten kunne hjælpe, da min familie kunne være sammen, forklarer Vasyl Savchenko. Lokalsamfundet støttede op Det var heller ikke kun Martin Rosenlund Rasmussen og Kirsten Søndergaard, der hjalp de mange ukrainere, også lokalsamfundet stod klar til at give en hånd med. -	Det var overvældende, men det var egentlig mest opbakningen, som vi mødte op til ukrainerne kom, der var overvældende. Mange mennesker kom med alt, hvad vi fik brug for. Huset var som sagt helt tomt, før de kom, forklarer Martin Rosenlund Rasmussen, der både fik frysere, mad, møbler og meget andet doneret.

Referat:
Der er sket meget, siden Martin Rosenlund Rasmussen og hans svigermor Kirsten Søndergaard bød 30 ukrainske flygtninge velkommen.